OpenLLM-France/wikimedia huggingface dataset:
# Batura Muztagh

Batura Muztagh mendiak Karakorum mendikateko azpi-mendilerro bat dira. Gojal haranean daude, Gilgit-Baltistan probintziako Hunza barrutian, Pakistango iparraldean.
Karakorumeko mendilerro mendebaldekoena da, ekialdeko Bar haraneko Chalt herritik, mendebaldeko Kurumbar haraneko Kampir Diorreraino doana, eta Hindu Raj mendilerroa Karakorum mendilerrotik banatzen dute. Azpi-mendilerro honetan dagoen Muchu Chhish tontorra eskalatu gabeko bigarren tontorrik altuena da munduan.

## Batura Muztagh-i buruzko liburuak, liburuxkak eta mapak

* Asia Garaia: Jill Neatek egindako 7000 metroko gailurren historia ilustratua ,ISBN 0-89886-238-8
* Batura Mustagh (krokisa eta liburuxka) Jerzy Walaren eskutik, 1988an.
* Jerzy Wala-k egindako Karakorumen krokisaren mapa orografikoa, 1990. Alpin Ikerketarako Suitzako Fundazioak argitaratua.

## Batura Muztagheko gailur hautatuak

| Mendia | Altuera (m) | Altuera (ft) | Koordenatuak | Prominentzia (m) | Ama mendia | Lehen igoera | Igoerak (saiakerak) |
| Batura Sar | 7.795 | 25.574 | 36°30′36″N 74°31′27″E﻿ / ﻿36.51000°N 74.52417°E﻿ / 36.51000; 74.52417 | 3.118 | Distaghil Sar | 1976an | 4 (6) |
| Shispare | 7.611 | 24.970 | 36°26′26″N 74°40′51″E﻿ / ﻿36.44056°N 74.68083°E﻿ / 36.44056; 74.68083 | 1.240 | Batura Sar | 1974an | 3 (1) |
| Pasu Sar | 7.476 | 24.528 | 36°29′16″N 74°35′16″E﻿ / ﻿36.48778°N 74.58778°E﻿ / 36.48778; 74.58778 | 645 | Batura Sar | 1994an | 1 (0) |
| Ultar Sar | 7.388 | 24.239 | 36°23′54″N 74°42′32″E﻿ / ﻿36.39833°N 74.70889°E﻿ / 36.39833; 74.70889 | 700 | Shispare | 1996an | 2 (5) |
| Sangemarmar Sar | 7.000 | 22.966 | 36°25′31″N 74°33′38″E﻿ / ﻿36.42528°N 74.56056°E﻿ / 36.42528; 74.56056 | 1.100 | Pasu Sar | 1984an | 1 (3) |
| Bublimotina (Ladyfinger Peak) | 6.000 | 19.685 | 36°22′12″N 74°39′00″E﻿ / ﻿36.37000°N 74.65000°E﻿ / 36.37000; 74.65000 | < 200 | Hunza Mendia | 1982an | 2 (5) |

## Kanpo estekak

* Himalaiako indizea
* Batura Muztagh-eko mapa klikagarria
* DEM fitxategiak Himalaiarako (SRTM datuen bertsio zuzenak; bilatu "Batura Sar" fitxa)
* Datuak: Q811056
* Multimedia: Batura Muztagh / Q811056
# Batura Sar

Batura Sar edo Batura I, urdueraz بتورا سر, Batura Muztagh mendietako gailur bat da, Karakorum mendikatean. Pakistango Gilgit-Baltistan lurraldean dago eta herrialde horretako 25. mendirik garaiena da. 7.795 metroko garaiera du.
1976an H Bleicher eta H Oberhofe mendizaleek lehenbizikoz igo zuten.
* Datuak: Q811064
* Multimedia: Batura Sar / Q811064
# Baturité

Baturité Brasilgo udalerri bat da, Ceará estatuan kokatua. 35.218 biztanle ditu 308,581 km²ko eremuan.

## Ikus, gainera

* Ceará

## Kanpo estekak

* Datuak: Q2021082
* Multimedia: Baturité / Q2021082
# Batuta

Batuta orkestrako zuzendari gehienek lan bat zuzentzeko erabiltzen duten ziri fin eta motza da, nahiz eta esku eta beso bidez bakarrik ere egin ohi den.

## Historia
### Grezia

K. a. 709an, Patrasen (Grezia), musika ekitaldi batean “Patrasko Perekides, erritmo emaileak” musikariak zuzentzeko makila bat erabili zuela geratu zen jasota buztinezko taula batean. “Erdian kokatu zen, eserleku altu batean eserita, urrezko bastoi bat astintzen, txirula nahiz zitara joleak inguruan zituela (...) Perekidesek urrezko makilarekin agindua eman zuenean, eskarmentudun artista guztiak batera hasi ziren jotzen”.

### XVI. - XVIII. mendeak

XVI. mendean Giovanni Pierluigi da Palestrinak ere makila handi bat erabiltzen omen zuen musikariei erritmoa markatzeko. Baina ziurrenik horiek salbuespenak besterik ez ziren izan. Luzaroan orkestretako lehen biolina edo concertinoa izan baitzen kideei noiz sartu behar zuten adierazten ziena.
XVII. mendean zenbait orkestra zuzendarik oinekin lurra joaz edo txaloka markatzen zuten erritmoa, baina emanaldi luzeetan oso nekagarria zenez geroz eta maizago lurra bastoi batez jotzen hasi ziren. 1687ko urtarrilaren 8an, Jean-Baptiste Lully Te Deum bat zuzentzen ari zen, Luis XIV.a Frantziakoa gaixotasun batetik onik atera zela ospatzeko. Denbora makila luze batez adierazten ari zela, nahigabe, behatz bat jo zuen lurra jo beharrean. Zauria gangrenatu zitzaion, baina Lullyk ez zien utzi sendagileei behatza anputatzen eta infekzioa zabaldu egin zen. Martxoaren 22an hil zen. Manchesterreko Hallé orkestraren emanaldi baten kronikak dio Daniel Turk zuzendariak ere 1810ean makila bat erabili zuela, baina lurra jo beharrean airean astintzen zuela. “Makila astindu beharraren beharraz, argi-armiarma jo zuen eta kristal zatiak gainera erori zitzaizkion”, hots, makila txikitzen zuten.

### XIX. mendeak

Itxuraz, Carl Maria von Weber konpositorea izan zen, 1817an, Dresden antolatutako kontzertu batean, ziri mehe eta arina, egungo batuten antzekoa, erabiltzen lehena. 1832an Felix Mendelssohn Londresera joan zen bertako Orkestra filarmonikoarekin hainbat kontzertu ematera. Batuta erabiltzeko asmoa zuen, eta hasieran biolin-joleek kontra egin arren, azkenean makilatxoaz zuzendu zituen musikariak. Hurrengo urtetik aurrera Londresko Orkestra sinfonikoan batuta erabiltzea ohiko bihurtu zen.

## Erreferentziak

* 1 2 3 4 Irazustabarrena, Nagore. (2016-05-06). «Musikariei ziria sartu zietenekoa» Argia CC-BY-SA lizentzia.

## Kanpo estekak

* Datuak: Q860256
* Multimedia: Baton (conducting) / Q860256
# Batuko iturria

Batuko iturria —Batueko iturria ere deitua— Esteribarko Zubiri kontzejuan iturri bat da. Iturria arrautza ustelen usainagatik bereizten da, bere urak duen hidrogeno sulfuroaren ondorioz.

## Iturria

Joakina Nabarroren arabera, Koldo Artolak jasotako testigantzan: Donibane bezperan, Zubiriko kanpaiek 12: 00ak jotzen zituztenean, haran osoko jendeak larruazaleko hainbat gaitz tratatzeko erabiltzen zuen, ekzema edo aleak, esaterako. Gero ur horretatik edan behar zuten goizero bederatzi egunez. San Joan gau hartan ere su handiak egiten zituzten, "Sarna kanpora, Jende ona etxera" oihukatzen zuten bitartean.

## Erreferentziak

* «Esteribar | Zubiri» www.esteribar.org (Noiz kontsultatua: 2021-09-07).

## Ikus, gainera

* Zubiri

## Kanpo estekak

* Datuak: Q108508069
# Batut gaztelua

Batut gaztelua Saint-Chamassy udalerrian (Dordoina) dagoen gaztelu frantsesa da, Périgord beltzean, Le Bugue-tik hamaika kilometrora eta Le Buisson-de-Cadouin-etik zortzi kilometrora.
XV. mendean eraiki zuten. XIX. mendean aldatu zuten.

## Kanpo estekak

* Datuak: Q2971137
# Batumi

Batumi (georgieraz: ბათუმი) Georgiako Adjara errepublika autonomoko hiriburua da.

## Ekonomia

Itsaso Beltzaren ertzeko petrolio-portu garrantzitsua da. Burdinbideak eta petroliobideak elkartzen dute Batumi Bakurekin. Petrolio-findegia. Zentral elektrikoa. Ontziolak. Janari-industria. Hor bukatzen da Kaukasoa zeharkatzen duen burdinbidea.

## Klima

Datu klimatikoak (Batumi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 23 | 26 | 28 | 32 | 33 | 36 | 40 | 32 | 34 | 31 | 30 | 28 | 40 |
| Batez besteko tenperatura maximoa (°C) | 10 | 11 | 12 | 16 | 19 | 23 | 26 | 26 | 23 | 19 | 16 | 12 | 18 |
| Batez besteko tenperatura (ºC) | 7 | 7 | 9 | 12 | 16 | 20 | 22 | 22 | 20 | 16 | 12 | 9 | 14.3 |
| Batez besteko tenperatura minimoa (°C) | 4 | 4 | 5 | 9 | 13 | 17 | 19 | 19 | 16 | 13 | 9 | 6 | 12 |
| Erregistraturiko tenperatura minimoa (°C) | -5 | -7 | -5 | 1 | 5 | 6 | 11 | 7 | 10 | 1 | 1 | -6 | -7 |
| Pilatutako prezipitazioa (mm) | 281 | 228 | 174 | 122 | 92 | 163 | 182 | 255 | 335 | 306 | 304 | 276 | 2718 |
| Eguzki orduak | 99 | 105 | 126 | 148 | 199 | 235 | 214 | 223 | 201 | 176 | 125 | 107 | 1958 |
| Iturria (1): weatherbase.com ||||||||||||||
| Iturria (2): Meteoweb.ru ||||||||||||||

## Historia

Greziarren eta erromatarren esku egon ondoren, georgiar eta turkiarren arteko gatazka-leku izan zen Batumi (XV-XVIII m.). San Eztebeko itunaren ondorioz (1878), Errusiako koroaren esku geratu zen.

## Herri eta hiri senidetuak

* Bari (Italia), 1987.
* Donostia (Euskal Herria), 1987.
* Savannah (Georgia) (Ameriketako Estatu Batuak), 1992.
* Pireo (Grezia), 1996.
* Trabzon (Turkia), 2000.
* Vanadzor (Armenia), 2006.
* Volos (Grezia), 2007.
* Jalta (Ukraina), 2008.
* Ternopil (Ukraina), 2011.
* Cartagena de Indias (Kolonbia)
* Bartzelona (Katalunia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Anatoliako eta Hego Kaukasoko toponimia. .
* ↑ Weatherbase. .
* ↑ (Errusieraz) Meteoweb.ru. Eguzki orduak antzinako SESBeko hirietan. .
* 1 2 3 4 5 6 7 8 9 ზოგადი ინფორმაცია / დამეგობრებული ქალაქები

## Kanpo estekak

* Datuak: Q25475
* Multimedia: Batumi / Q25475
# Batura zero den joko

Batura zero den jokoa joko edo eragiketa bat da, zeinean batek irabazten duena besteak galtzen duena. Beste modu batean esanda, jokoa bukatzean jokalari guztien irabaziak batuta emaitza zero da; hau da, irabazien kopurua eta galerena bera dira. Jokoen teorian, matematiketan eta ekonomian, eta baita bizitza arrunteko gertaerak deskribatzen aplikazioa duen termino bat da.
Bere kontrakoak batura zero ez den jokoak dira, non alde elkarreragileen irabaziak eta galerak zero baino txikiagoak edo handiagoak izan daitezkeen. Pertsona askok batura zero den jokoak ikusteko isuri kognitiboa du, batura zero denaren isuria deitua.

## Teorema ekonomikoak

Ekonomiaren alorrean, joko ekonomikoan zehar ondasunak deuseztatu edo ondasunik ekoizten ez dituztenak dira. 1944an John von Neumannek eta Oskar Morgensternek frogatu zutenez, n jokalari eta zero batura dituen edozein joko bihur daiteke n + 1 jokalari eta zero batura duen joko. Gainera, azken horiek orokortu egin daitezke, bi jokalari eta batura baliogabea duten kasuetatik abiaturik. Horregatik, horiek dira jokoen teoria matematikoaren aztergai nagusiak.
Teoremarik garrantzitsuenetako bat minimax izenekoa da, eta hark dioenez, bi jokalari eta batura zero duten joko guztietan betetzen dira maximo-minimo estrategien (desabantaila gehien dituen jokalariaren alde egitean dautzan estrategiak) alderdi desberdinak. Teorema hori von Neumannek frogatu zuen 1928an.

## Erreferentziak

* ↑ Euskalterm: [Hiztegi terminologikoa] [2008]
* ↑ «Mundu zabaleko jokoak. Jokoen mundu zabala | Elhuyar» www.elhuyar.eus (Noiz kontsultatua: 2021-06-19).
* ↑ Von Neumann, John. (2007). Theory of games and economic behavior. (60th anniversary ed. argitaraldia) Princeton University Press ISBN 978-1-4008-2946-0. PMC 830323721. (Noiz kontsultatua: 2021-06-19).
* ↑ (Ingelesez) Brandt, Felix; Brill, Markus; Suksompong, Warut. (2016-01). «An ordinal minimax theorem» Games and Economic Behavior 95: 107–112. doi:10.1016/j.geb.2015.12.010. (Noiz kontsultatua: 2021-06-19).

## Kanpo estekak

* Datuak: Q156612
# Batura zuzen

Algebra abstraktuan, batura zuzena egitura algebraiko bateko elementuen arteko eragiketa mota bat da. Egitura bakoitzean (talde abeldar, bektore espazio, modulu...) definizio ezberdin bat du baina denek dute zerbait amankomunean: Egituraren elementu bakoitzak adierazpen bakarra du hau eratzen duten azpiegituren elementuen eragiketa gisa.
Batura zuzena $\oplus$ ikurrarekin adierazten da:
* $A$ eta $B$ bi egitura izanik, bien arteko batura zuzena $A\oplus B$ da.
* $A_{i}$ egiturako indezedun familia bat izanik, non $i\in I$ finitua den, batura zuzena $\bigoplus _{i\in I}A_{i}$ da.
Batura zuzena egitura algebraiko bereko nahi adina batukari kopuru finiturekin egin daiteke, hala nola, $A\oplus B\oplus C$. Honek oinarritzat batura zuzena elkarkorra dela du, hau da, $(A\oplus B)\oplus C\cong A\oplus (B\oplus C)$.

## Adibidea

Plano kartesiarra, bi dimentsiodun bektore-espazioa, x ardatza eta y ardatza deituriko dimentsio bakarreko bi bektore-espazioren batura zuzena dela esan genezake eta $\mathbb {R} \oplus \mathbb {R}$ bezala adierazi, $\mathbb {R}$ kordenatu-espazio erreala izanik, eta bikote ordenatuen bidez adierazten da $(x,y)$. Batura zuzen honetan x eta y ardatza koordenatu jatorrian (0,0) soilik elkartzen dira eta eragiketak koordenatuka definituta daude. Adibidez, batura: $(x_{1},y_{1})+(x_{2},y_{2})=(x_{1}+x_{2},y_{1}+y_{2})$

## Bi azpiespazio bektorialen batura zuzena

V espazio bektorialaren bi azpiespazio bektorial izanik (U eta W), bi hauen arteko batura zuzena dela esten da eta $U\oplus W$ adierazi, bien arteko ebakidura nulua bada, hau da, $U\cap W=0$ bada. Kasu honetan ondoko propietateak betetzen dira:
* $dim(U\oplus W)=dim(U)+dim(W)$
* ${\ce {U}}$-ren oinarri bat $W$-ren oinarri batekin elkartuz gero, $U\oplus W$-ren oinarria lortzen da
* $U\oplus W$-ko $v$ bektore bakoitzak deskonposizio bakarra du $u+w$ moduan, $u\in U$ eta $w\in W$ izanik.

## Kanpo estekak

* Datuak: Q1142861
# Berdianskeko Aireportua

Berdianskeko Aireportua (ukraineraz: Аеропорт Бердянськ; errusieraz: Аэропорт Бердянск) (IATA: ERD, ICAO: UKDB) Ukrainako Berdianskeko hirian kokaturiko aireportu bat da. Aireportua hiriaren iparraldean dago kokaturik, 1.5 kilometrora.
2022ko otsailaren 26tik aurrera, aireportua Errusiaren okupazio militarpean dago.

## Erreferentziak

* ↑ General Airport Information
* ↑ (Ukraineraz) «Колишній аеропорт «Бердянськ» захопили росіяни» UA.NEWS 2022-02-26.

## Kanpo estekak

* Datuak: Q620095
# Berdejoko Ituna

Berdejoko Ituna Gaztelako Erresuma eta Aragoiko Erresumak Nafarroako Erresumaren aurka 1186ko urriaren 5an Berdejo herrian sinatu zuten.
1186ko urtarrilaren 21eko Ágredako Ituna eta 1187ko irailaren 30ean Albarracíneko Jauna zen Pedro Ruíz de Azagra nafarraren aurka sinatu zen Sauquilloko Itunaren antzekoa da, baina Berdejoko Itunean Nafarroako Erresumaren aurka darabiltzen gudan zehar bi erresuma horien arteko elkarlaguntza ere gehitzen da. Erresuma bat edo bestearen oniritzirik gabe Antso VI.a Jakitunarekin itunik ez sinaraztea behartzen du. Bertan Alfontso VIII.a Gaztelakoa 1179ko bakea sinatu izanaz damutu eta Nafarroako erregearen esku gelditu zen Arabako lurraldea bereganatzeko presionatzen du.

## Bibliografia

* Luis Javier Fortún Pérez de Ciriza. Nafar subirotasunaren apurtzea Araba, Gipuzkoa eta Durangaldean (1199-1200). 469. orr. (31. dokumentua).

## Kanpo estekak

* Datuak: Q9089607
# Berdesinskiita

Berdesinskiita oxido motako minerala da.

## Ezaugarriak

Berdesinskiita oxido mineralaren formula kimikoa hau da: ${\ce {V3+2TiO5}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 - 6,5 da.

## Erreferentziak

* 1 2 (Ingelesez) «Berdesinskiite: Mineral information, data and localities.» www.mindat.org (Noiz kontsultatua: 12-05-2019).
# Berdiansk

Berdiansk (ukraineraz: Бердя́нськ, translit.: Berdians'k, errusieraz: Бердя́нск, translit.: Berdiansk) Ukrainako hego-ekialdeko hiri bat bat da, Zaporizhiako oblastean kokatua, Azoveko itsasoaren iparraldeko kostaldean. Itsas portu garrantzitsua da, eta bere raioneko hiriburu administratiboa. 106.311 biztanle inguru zituen 2022an.
2022ko otsailaren 27az geroztik, Ukrainako inbasioaren ondorioz, Errusiak administratzen du Berdiansk.

## Demografia

Biztanleriaren bilakaera :
| 1860 | 1897 | 1926 | 1939 | 1959 | 1970 | 2001 | 2013 |
| 10.100 | 26.500 | 26.400 | 52.000 | 65.000 | 100.000 | 121.000 | 115.889 |

## Hiri senidetuak

* Bielsko-Biala, Polonia
* Yambol, Bulgaria
* La Seyne-sur-Mer, Frantzia

## Erreferentziak

* ↑ Чисельність наявного населення України на 1 січня 2022 [«Ukrainako egungo biztanle kopurua, 2022ko urtarrilaren 1ean»] (PDF) (ukraineraz eta ingelesez). Kiev: Ukrainako Estatuaren Estatistika Zerbitzua.

## Kanpo estekak

* Datuak: Q33292
* Multimedia: Berdiansk / Q33292
# Berderiz

Berderiz Baztan (Nafarroa Garaia) eta Aldude (Nafarroa Beherea) lotzen dituen mendi lepoa da, Auza eta Albako harria gailurren artean. 813 metroko garaiera du. Konbentzio Gerrako Aldudeko gudua bertan gertatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Toponimia Oficial de Navarra: Berderiz. toponimianavarra.tracasa.es (Noiz kontsultatua: 2018-10-23).
* ↑ Beaulac. Mémoires sur la dernière guerre entre la France et l'Espagne dans les Pyrénées occidentales. Treuttel et Würtz, 1801, books.google.es (Noiz kontsultatua: 2018-10-24).

## Kanpo estekak

* Datuak: Q12255012
# Berdeak (Portugal)

    Artikulu hau Portugalgo alderdiari buruzkoa da buruzkoa da; beste esanahietarako, ikus «Berdeak».
Portugalgo alderdi ekologista Berdeak (portugesez: Partido Ecologista "Os Verdes", pɐɾ'tidu ekulu'ʒiʃtɐ uʃ 'veɾdɨʃ ahoskatua, edo PEV) Portugalgo alderdi ekologista handiena da.
1982an jaio zen eta herrialdeko alderdi ekologista zaharrena da. Europako Berdeen eta Europako Alderdi Berdeen Federazioaren kidea da. PEVa komunistekin lotura estuak dauzka, koalizioan aurkeztu dira hauteskunde askotan eta hainbat udalerritan. Alderdiaren gaztedia Ecolojoven da, Folha Verde izeneko aldizkaria argitaratzen duena.

## Kanpo estekak

* (Portugesez)(Ingelesez)Webgune ofiziala
* Datuak: Q978086
* Multimedia: Partido Ecologista Os Verdes / Q978086
# Berdejo

Berdejo (aragoiera: Berdello) Zaragozako probintziako udalerria da, Aragoin, Espainia. 2008an 63 biztanle zituen 19,46 kilometro koadroko azaleran. Calatayudeko Erkidegoa eskualdeko herriburua da.

## Kanpo estekak

* Datuak: Q1640971
* Multimedia: Berdejo / Q1640971
# Beasaingo gaztetxea

Beasaingo gaztetxea Beasainen (Gipuzkoa) dagoen gaztetxea da. 2004ko abuztuaren 22an eratu zen, Antzizar kiroldegiaren atzealdean dagoen eraikin bat okupatuta.

## Ikus, gainera

* Gaztetxe

## Kanpo estekak

* Beasaingo gaztetxearen webgunea
* Datuak: Q12254889
# Beasaingo paperak

Beasaingo paperak Beasaingo historiaren gaineko urteroko monografiko bat da. 1992tik Besaingo Udalak argitaratzen du Kultura sailaren bidez. 1999 eta 2011n ez zen argitaratu.

## Aleak

* 1992 Beasaingo elkarte herrikoiak
* 1993 Jesus Larrañaga
* 1994 Industrializazio-prozesua eta gizarte modernizazioa Beasainen (1860-1936)
* 1995 Beasaingo kale-izenen historia
* 1996 Fabrika haundie, Construcciones y Auxiliar de Ferrocarriles-en historia
* 1997 Gipuzkoar ezezaguna, San Martin Igokundea, Loinazko eta Amunabarrokoa, 1566-1597
* 1998 Beasaini buruzko monografia etnografikoa
* 2000 Igartza: historia eta kultur ondarea
* 2001 Beasain (1900-2000): ehun urteko historia irudietan
* 2002 Errotak eta energia berriztagarriak Euskal Herrian
* 2003 Pilota Beasainen
* 2004 Dantza Beasainen: Aurtzaka 25 urte
* 2005 Sociedad Deportiva Beasain Kirol elkartea: atzokoak eta gaurkoak
* 2006 Beasaingo musikak
* 2007 Beasaingo euskara
* 2008 Beasainek bere bilakaera garraiobide eta industriari zor (1840-1940)
* 2009 Besaingo urak
* 2010 Beasaingo mugak
* 2012 Astigarreta
* 2013 Goierri marrazkitan

## Erreferentziak

* ↑ http://beasain.org/eu/html/9/92.shtml

## Kanpo estekak

* , Beasaingo Udalaren argitalpenak.
* , Beasaingo paperak-en gaineko berriak Goierri telebistan.
* Datuak: Q19947840
# Beasaingo Udal Liburutegia

Besaingo Udal Liburutegia :
| Datuak |||
| Webgunea | http://www.euskadi.net/katalogobateratua | http://www.euskadi.net/katalogobateratua |
Beasaingo Udal Liburutegia Loinazko San Martin plazan dago. 1987tik du kokapen hau. Dena dela, 1953an "Gipuzkoako Aurrezki kutxa Probintziala" deituriko entitateak eman zituen lehen urratsak berau sortzeko. , baina benetako funtzionamendu formala 1962an sinatutako hitzarmenarekin iritsi zen. Liburutegia orduan Nafarroa Etorbideko "Mikelete etxean" kokatu zen, Foru Aldundiak Mikeleteentzat eraikitako etxean. Orduan, Ciriaco Villalba Prieto Jauna izendatu zuten liburuzain.
1981ean liburutegia Oriamendi kaleko "Etxe-Urbi" deituriko lokalean kokatu zen eta bertan 5 urte inguru iraun zuen. Azkenik, 1987an Kultur Etxea zabaltzea lortu zen, bertan gaur egungo Udal liburutegia kokatzen delarik. Euskadiko Irakurketa Publikoko Sarearen parte-hartzaile da. Beasaingo udaletxearen eraikinaren arkupean dago.

## Atalak

* Helduentzat bi irakurketa gela
* Haurrentzat irakurketa gela bat
* Ikasgela bat

## Funtsa

* Egunkariak.
* Aldizkariak: Beasaingo paperak edo Beasain Jaietan , besteak beste.
* Ikus entzunezkoak.
* Ordenagailuko fitxategiak.

## Zerbitzuak

* Irakurketa; kontsulta; mailegua: pertsonala eta liburutegien artekoa; erreserbak
* Erreprografia.
* Wifi.
* Ikasgela.
* Ebook mailegua
* Irakurle taldeak: Haurrentzat zein helduentzat, euskaraz eta erdaraz.
* Liburutegiaren katalogo propio eguneratua
* Bloga

## Kultura ekintzak

* Ipuin kontaketak: Adin ezberdinetako haurrei zuzendutako ipuin kontaketak euskaraz.
* Bisita gidatuak: Eskolekin eta interesa duen talde edo elkarte ororekin.
* Hitzaldiak
* Liburu aurkezpenak
* Lantegiak: Formakuntza edo tailer formatu gisa.
* Ikuskizunak

## Erreferentziak

* ↑ (Gaztelaniaz) «Beasain Jaietan» Beasaingo Udala (Noiz kontsultatua: 2024-05-10).
* ↑ «Berrikuntzak katalogoan» Beasaingo Udala (Noiz kontsultatua: 2024-05-10).
* ↑ «Blog-a» Beasaingo Udala (Noiz kontsultatua: 2024-05-10).

## Kanpo estekak

* , Beasaingo Udaleko web-orriaren Liburutegiaren atala.
* , Beasaingo Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16516526
# Beas de Segura

Beas de Segura Jaéngo udalerria da, Sierra de Segura eskualdean dagoena.
2008ko urtarrilaren 1eko erroldaren arabera 5.586 biztanle zituen.

## Herritar ezagunak

* Joselito (1943-), abeslari eta aktore ohia.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1313394
* Multimedia: Beas de Segura / Q1313394